Zeyvə (İsmayıllı)

Zeyvə — Azərbaycan Respublikasının İsmayıllı rayonunun Xankəndi kənd inzibati ərazi dairəsində kənd. Azərbaycan Respublikası Ali Soveti Milli Şurasının 29 aprel 1992-ci il tarixli, 112 saylı Qərarı ilə İsmayıllı rayonunun Zeyvə kəndi Basqal qəsəbə sovetinin tərkibindən Xankəndi kənd sovetinin tərkibinə verilmişdir.

 Tarixi 

 Tarixi abidələri 
Qədim memarlıq abidələrindən XIX əsrə aid səkkizbucaqlı türbə mövcuddur.

 Coğrafiyası və iqlimi  
Kənd Baş Qafqaz yaylasında, Niyaldağ silsiləsinin (Böyük Qafqaz) ətəyində, Basqal qəsəbəsinin yaxınlığında, rayon mərkəzindən 35 km şərqdə yerləşir.

 Əhali 
1859-1864-cü ilə olan məlumata əsasən Bakı quberniyası Şamaxı qəzasının Zeyvə kəndində 22 evdə 66 nəfəri kişilər, 67 nəfəri isə qadınlar olmaqla 133 nəfər şiə təriqətli müsəlman Azərbaycan tatarı yaşayırdı. Hazırda əhalisi 452 nəfərdir ki, onun da 237 nəfəri kişi, 215 nəfəri qadındır.

 İqtisadiyyatı 
Əhalisi heyvandarlıq və kənd təsərrüfatı ilə məşğul olur.

 Təhsil 
Kənddə məktəb fəaliyyət göstərir.

 İstinadlar 

 Həmçinin bax 

Kateqoriya:İsmayıllı rayonunun kəndləri